Chu-Bra!!

er en japansk mangaserie skrevet og tegnet af Yumi Nakata. Serien gik i mangamagasinet Comic High fra 22. januar 2007 til 22. april 2011 og blev sideløbende samlet i syv bind af forlaget Futabasha. En animeserie i 12 afsnit baseret på mangaen blev sendt i Japan fra 4. januar til 22. marts 2010.

Hverken manga eller anime er oversat til dansk, men animeen er tilgængelig med engelske underteksten på hjemmesiden Crunchyroll i Nordamerika, Australien, New Zealand og Storbritannien.

Plot 
Nayu Hayama får en pinlig start på mellemskolen, da hun på første dag ved et uheld kommer til at vise, at hun har trusser for voksne på. To andre elever, Yako Jinguuji og Haruka Shiraishi, hører rygter om, at hun er involveret i "enjo kousai" eller kompenserende stævnemøder (hvilket ofte anses for at være tæt på eller det samme som prostitution), og beslutter at undersøge det. De opdager dog hurtigt, at Nayu er en "undertøjsmonitor", der afprøver nyt undertøj, og som har stor viden om, hvad slags undertøj folk bør have på. Nayu håber at hjælpe alle med den vitale overgang fra barn til voksen ved at starte en undertøjsklub.

Figurer 
  - Hovedpersonen der er "undertøjsmonitor", og som har en stor interesse i research af undertøj. Som en følge af det er hun ret så skamløs, når det gælder hendes eget undertøj eller en hvilken som helst andens for den sags skyld. Fast besluttet på at informere folk om nødvendigheden af undertøj starter hun Undertøjsforståelsesselskabet støttet af Hiroki. Hendes motto er "En god dag starter med et godt valg af trusser".
  - En lav pige med en heftig natur. Hendes familie driver en kendo-dojo, og takket være sin fars træning er hun ganske dygtig til at bruge sværd. Hun vil gerne have et sejt omdømme og har svært ved at indrømme pinlige ting så som at kunne lide søde eller pigeagtige ting.
  - En veludrustet pige og Yakos bedste ven. Tilbage i grundskolen blev hun fryst ud, da hun begyndte at modnes i en tidlig alder. Hun har ofte problemer med drenge, fordi dem på skolen er tilbøjelige til at drille eller gå efter hende på grund af hendes bryster. Hun hjælper med at opdrage sine tre yngre brødre, hvilket ofte fører til, at Nayu og Yako beundrer hendes moderlige natur. Hun synes at have visse romantiske følelser for Nayu, hvilket får nogle til at mistænke hende for at være lesbisk.
  - En seriøs dreng der ofte bliver pinligt berørt ved synet af undertøj. Han har en ensidig rivalisering kørende med Nayu, når det gælder karakterer, idet hun altid ender med at være bedre end ham. Med tiden begynder de dog at udvikle følelser for hinanden uden dog rigtig at være klar over det. Trods sine blandede følelser overfor både Nayu og klubben forbliver han dog loyal overfor gruppen. Han bliver sur på hvem som helst (som regel andre drenge), der tror at han blev en del af gruppen af perverse årsager. I praksis fungerer han da også som dørvagt, når pigerne skifter tøj.
  - En pige fra en rig familie der lader til at vide meget om de mere lurvede sider af undertøj, og som ser ned på Nayu for hendes naivitet. Hun anser sig selv for at være voksen og bryder endda skolens regler bare for at ligne en. Hun føler nogen harme over sin mor og tror, at hun er nød til at overgå hende.
  - En ung og veludrustet lærer på Nayus skole. Hun virker usikker på sit udseende til at begynde med og har tøj på, der enten er for løst eller for stramt. Hun bliver senere rådgiver for Undertøjsforståelsesselskabet. Hun er ofte nervøs men beundrer Nayu for at give hende mod til at være feminin. Hun er tilsyneladende forelsket i Keigo, der var hendes senpai i gymnasiet.
  - Nayus stedbror der har taget sig af hende, siden deres forældre døde. Han arbejder som undertøjsdesigner og får ofte Nayu til at afprøve hans nyeste produkter. På grund af hans arbejder tror nogle (især Haruko og Yako), at han er pervers, første gang de møder ham. Pigerne bliver dog hurtigt meget mere afslappede i hans selskab.

Manga

Anime 
Animeserien blev produceret af ZEXCS og vist af AT-X fra 4. januar til 22. marts 2010. Introsangen er "Choose Bright!!", mens slutsangen er "Shy Girls", med undtagelse af sidste afsnit hvor slutsangen er "We Know". Alle tre synges af Minori Chihara, Minako Kotobuki, Sayuri Yahagi og Youko Hikasa.

Serien blev udgivet på fire dvd hhv. blu-ray med tre afsnit på hver fra 24. marts til 23. juni 2010.

Stemmer 
 Minori Chihara - Nayu Hayama
 Minako Kotobuki - Yako Jinguuji
 Sayuri Yahagi - Haruka Shiraishi
 Yuudai Satou - Hiroki Komachi
 Youko Hikasa - Kiyono Amahara
 Sayaka Ohara - Tamaki Mizuno
 Takahiro Sakurai - Keigo Hayama

Afsnit

Cd'er

Noter

Eksterne henvisninger 
 Chu-Bra!! anime hos TBS